การพิจารณาร่างพระราชบัญญัติงบประมาณ 18-20 สิงหาคมนี้ เริ่ม 09.30 น. ถึงเที่ยงคืน
นายชวน หลีกภัย ประธานสภาผู้แทนราษฎร กล่าวถึงการพิจารณาร่างพระราชบัญญัติงบประมาณร่ายจ่ายประจำปีงบประมาณ 2565 วงเงิน 3.1 ล้านล้านบาท ที่กำหนดวันพิจารณาระหว่างวันที่ 18 - 20 สิงหาคมนี้ ว่า จะหารือกับวิป 2 ฝ่ายอีกครั้ง เบื้องต้นการประชุมยังคงเป็นไปตามเดิมทีเคยปฏิบัติ คือการประชุมตั้งแต่ 09.30 น. จนถึงเวลาหลังเที่ยงคืน เพื่อให้เสร็จทันตามกรอบเวลาที่วางไว้ภายใน 105 วัน และได้ขออนุญาตกับทาง ศบค.แล้ว สำหรับเจ้าหน้าที่ที่จำเป็นต้องเดินทางช่วงกำหนดเวลาห้ามออกนอกเคหะสถาน (เคอร์ฟิว) ขณะเดียวกันมีมาตรการที่คุมเข้มตรวจคัดกรองบุคคลที่จะเข้า มายังพื้นที่บริเวณรัฐสภาในช่วงเวลาการประชุม เพื่อป้องกันการแพร่ระบาดของโรคโควิด-19 อย่างเคร่งครัด โดยข้อมูลพบว่ามีพนักงานทำความสะอาดติดเชื้อแทบทุกสัปดาห์ ส่วนข้าราชการทั่วไปยังถือว่ายังอยู่ในเกณฑ์ที่ปลอดภัยจากการติดเชื้อโควิด-19 พร้อมย้ำให้ทุกคนรวมถึงสื่อมวลชนระมัดระวังตัวเองในการป้องกันการแพร่ระบาดของโรค โดยได้ดำเนินการตรวจเชื้อแบบใช้ชุดตรวจโควิด-19 แบบเร่งด่วน (ATK) ให้กับเจ้าหน้าที่รัฐสภาและสื่อมวลชน แต่ของ ส.ส. ไม่ได้บังคับ ซึ่งสามารถเข้าตรวจได้ประธานสภาผู้แทนราษฏร กล่างถึงกรณีพรรคการเมืองฝ่ายค้านเตรียมยื่นญัตติขอเปิดอภิปรายไม่ไว้วางใจรัฐมนตรีเป็นรายบุคคล ว่า ตามกระบวนการสภาผู้แทนราษฎรจะใช้เวลาในการตรวจสอบญัตติ 7 วัน คาดว่า จะกำหนดวันอภิปรายไม่ไว้วางใจได้ช่วงปลายเดือนสิงหาคมหรือต้นเดือนกันยายนนี้